ซิป้าได้พัฒนาระบบขึ้นทะเบียนและรับรองผู้ประกอบการซอฟต์แวร์ขึ้นโดยให้เป็นศูนย์กลางในการรวบรวมฐานข้อมูล (Database) ของกลุ่มผู้ประกอบการที่มีข้อมูลเกี่ยวกับสินค้าและบริการซอฟต์แวร์ เพื่อให้ประชาชนรวมถึงภาคธุรกิจสามารถเข้าถึงข้อมูลได้ง่ายและสะดวกรวดเร็วยิ่งขึ้น อีกทั้งยังเป็นการสนับสนุนและกระตุ้นให้เกิดการนำเทคโนโลยีไปใช้ในภาคอุตสาหกรรมต่างๆ และทำให้เกิดการใช้เทคโนโลยีสารสนเทศในกลุ่มผู้ประกอบการ และยังเป็นการช่วยสร้างเครือข่ายความร่วมมือภายในกลุ่มผู้ให้บริการและผู้ประกอบการทางด้านซอฟต์แวร์ พร้อมทั้งขยายฐานตลาดภาคอุตสาหกรรมซอฟต์แวร์อย่างมีคุณภาพเพื่อให้พร้อมไปสู่การแข่งขันในตลาดโลก